TACC วิ่ง 3% รับอานิสงส์ CP ควบรวม Tesco-ลุ้นเกาะ “เซเว่นฯ” บุกตลาดกัมพูชา
TACC วิ่ง 3% รับอานิสงส์ CP ควบรวม Tesco-ลุ้นเกาะ “เซเว่นฯ” บุกตลาดกัมพูชา ล่าสุดอยู่ที่ 6.55 บาท บวก 0.20 บาท หรือ 3.15% มูลค่าซื้อขาย 15.91 ล้านบาท
TACC วิ่ง 3% รับอานิสงส์ CP ควบรวม Tesco-ลุ้นเกาะ “เซเว่นฯ” บุกตลาดกัมพูชา ล่าสุดอยู่ที่ 6.55 บาท บวก 0.20 บาท หรือ 3.15% มูลค่าซื้อขาย 15.91 ล้านบาท
19 พ.ย. 2563

ผู้สื่อข่าวรายงนาว่า ราคาหุ้น บริษัท ที.เอ.ซี. คอนซูเมอร์ จำกัด (มหาชน) หรือ TACC ล่าสุด ณ เวลา 10.17 น. อยู่ที่ 6.55 บาท บวก 0.20 บาท หรือ 3.15% สูงสุดที่ 6.60 บาท ต่ำสุดที่ 6.45 บาท ด้วยมูลค่าซื้อขาย 15.91 ล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น TACC ราคาเป้าหมาย 7.40 บาท โดยเป็น 1 ในหุ้นที่ได้ประโยชน์จากการควบรวมของ CP-Tesco จากการมีช่องทางขายที่เพิ่มขึ้น ซึ่งบล.ฟินันเซีย ไซรัส คาดว่า CP จะขยายสาขาเครื่องดื่มใน Tesco ซึ่ง TACC จะได้รับอานิสงส์ รวมถึงการขายเครื่องดื่มโถกดใน Lotus Express
อีกทั้งยังมีโอกาสเป็น Supplier ให้ 7-11 ในกัมพูชา ซึ่งคาดว่าจะเกิดขึ้นหลัง COVID-19 คลี่คลาย โดยยังไม่ได้รวมทั้ง 2 ปัจจัยไว้ในประมาณการซึ่งเป็น Upside ทั้งกำไรและราคาเป้าหมาย ด้านราคาหุ้นที่พักฐานช่วง 2 สัปดาห์ที่ผ่านมาทำให้ Upside เปิดกว้างขึ้น